Dzigongas
Dzigongas (kin. 自贡, pinyin: Zìgòng) – miestas centrinėje Kinijoje, Sičuano provincijoje, Sičuano dubumoje, prie Tongdziango upės. Turi prefektūros statusą. Svarbus gamtinių dujų gavybos, druskos kasybos, chemijos pramonės centras. Veikia Druskos istorijos muziejus (nuo 1736 m.), Dinozaurų muziejus (eksponuojamos apylinkėse rastos dinozaurų fosilijos), yra keletas šventyklų, prekybos rūmai, XIX a. tvirtovė.